Coba jelasin Sains dan teknologi dari United Kingdom dalam bahasa melayu dong

United Kingdom sebagai sebuah negara unggul dalam pemajuan sains pernah menerajui Revolusi Perindustrian dan banyak melahirkan saintis dan jurutera yang terkenal dengan kemajuan penting, termasuklah;

Hukum gerakan dan penerangan graviti, oleh ahli fizik, matematik, astronomi, falsafah alam, alkimia dan teologi, Sir Isaac Newton

Penyatuan elektromagnetisme, oleh James Clerk Maxwell

Penemuan hidrogen, oleh Henry Cavendish

Ciptaan lokomotif wap, oleh Richard Trevithick dan Andrew Vivian

Teori aerodinamik, oleh Sir George Cayley

Sistem televisyen berkesan terulung di dunia, dan televisyen warna, oleh John Logie Baird

Ciptaan enjin pesawat, oleh Frank Whittle

Evolusi mengikut pemilihan semula jadi, oleh Charles Darwin

Ciptaan mesin Turing, oleh Alan Turing, asas kepada komputer moden.

Teori kosmologi, graviti kuantum dan lubang hitam, oleh Stephen Hawking

Ciptaan telegraf elektrik komersial pertama, oleh Sir William Fothergill Cooke dan Charles Wheatstone.

Ciptaan setem dan perkhidmatan pos moden, oleh Sir Rowland Hill

Penemuan penisilin, oleh ahli biologi dan farmakologi, Sir Alexander Fleming.

Projek-projek kejuruteraan awam terkemuka yang dipelopori oleh Isambard Kingdom Brunel antara lainnya, menyumbang kepada kemajuan sistem pengangkutan rel. Kemajuan lain yang dipelopori di UK termasuk kronometer marin, enjin pesawat, basikal moden, pencahayaan elektrik, turbin wap, elektromagnet, pembunyian stereo, wayang bergerak, kipas skru, enjin pembakaran dalam, radar tentera, komputer elektronik, fotografi, aeronautik, air soda, IVF, kejururawatan, pembedahan antiseptik, pemvaksinan, dan antibiotik.

Antara jurnal-jurnal sains yang diterbitkan di UK termasuk Nature, British Medical Journal dan The Lancet. Pada tahun 2006, dilaporkan bahawa UK menyumbang 9% kertas kerja sains sedunia yang mendapat 12% kongsian petikan, iaitu yang kedua tertinggi di dunia di belakang AS.

Pada 1950-an, UK meraih lebih banyak Hadiah Nobel dalam Fizik berbanding mana-mana negara lain.